62016TJ0137_INF
Hotărârea Tribunalului (Camera a opta) din 9 iunie 2021 –Uniwersytet Wrocławski/REA
(Cauza T-137/16 RENV)
„Clauză compromisorie – Al șaptelea program cadru pentru activități de cercetare, de dezvoltare tehnologică și demonstrative (2007-2013) – Costuri eligibile – Rambursarea sumelor plătite”
1.
Procedură jurisdicțională – Temeiul juridic al unei acțiuni – Alegere care revine reclamantului, iar nu instanței Uniunii
(art. 263 TFUE)
(a se vedea punctul 57)
2.
Acțiune în anulare – Acțiune care privește în realitate un litigiu de natură contractuală – Acțiune care vizează o decizie a Comisiei de reziliere a unui acord de grant și de rambursare a sumelor plătite – Competența instanței Uniunii – Admisibilitate
(art. 263 și 272 TFUE)
(a se vedea punctele 60-66)
3.
Procedură jurisdicțională – Cerere de sesizare – Cerințe de formă – Expunere clară și precisă a motivelor invocate – Lipsă – Gruparea argumentelor sub forma unei discuții libere – Admisibilitate
[Regulamentul de procedură, art. 76 lit. (d)]
(a se vedea punctele 71-73)
4.
Bugetul Uniunii Europene – Contribuție financiară a Uniunii – Obligaţia beneficiarului de a respecta condițiile de acordare a asistenței – Obligație de a se dedica cu normă întreagă proiectului finanțat de Uniune – Lipsă – Claritatea stipulațiilor din acordul de grant – Inaplicabilitatea dispozițiilor naționale
(art. 272 TFUE)
(a se vedea punctele 96-103)
Obiectul
Cerere întemeiată pe articolul 272 TFUE și având ca obiect, pe de o parte, anularea deciziilor REA, acționând ca urmare a delegării de către Comisia Europeană, de reziliere a acordului de grant pentru proiectul Cossar (nr. 252908) și care obligă reclamanta la rambursarea sumelor de 36508,37 euro și de 58031,38 euro, precum și la plata de daune interese în cuantum de 5803,14 euro și, pe de altă parte, restituirea de către REA a sumelor corespunzătoare împreună cu dobânzile calculate din ziua efectuării plății până la data restituirii
Dispozitivul
1)
Respinge acțiunea.
2)
Obligă Uniwersytet Wrocławski la plata cheltuielilor de judecată aferente, pe de o parte, procedurilor desfășurate în fața Tribunalului și, pe de altă parte, procedurii de recurs în fața Curții.